CELEX: 32020D0136
Language: sk
Date: 2020-01-22 00:00:00
Title: Rozhodnutie Európskej Centrálnej Banky (EÚ) 2020/136 z 22. januára 2020 o splatení základného imania Európskej centrálnej banky národnými centrálnymi bankami mimo eurozóny a o zrušení rozhodnutia (EÚ) 2019/48 (ECB/2020/2)

1.2.2020   
               
               
                  SK
               
               
                  Úradný vestník Európskej únie
               
               
                  LI 27/1
               
            
         ROZHODNUTIE EURÓPSKEJ CENTRÁLNEJ BANKY (EÚ) 2020/136
         z 22. januára 2020
         o splatení základného imania Európskej centrálnej banky národnými centrálnymi bankami mimo eurozóny a o zrušení rozhodnutia (EÚ) 2019/48 (ECB/2020/2)
         GENERÁLNA RADA EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 47,
         keďže:
         
                     (1)
                  
                  
                     V článku 47 Štatútu Európskeho systému centrálnych bánk a Európskej centrálnej banky sa ustanovuje, že národné centrálne banky členských štátov, pre ktoré platí výnimka (ďalej len „národné centrálne banky mimo eurozóny“), nemusia splácať svoje upísané základné imanie, pokiaľ Generálna rada Európskej centrálnej banky (ECB) kvalifikovanou väčšinou predstavujúcou aspoň dve tretiny upísaného základného imania ECB a najmenej polovicu podielnikov nerozhodne, že sa musí splatiť minimálne percento ako príspevok na prevádzkové náklady ECB.
                  
               
                     (2)
                  
                  
                     V článku 1 rozhodnutia Európskej centrálnej banky (EÚ) 2019/48 (ECB/2018/32) (1) sa ustanovuje, že každá národná centrálna banka mimo eurozóny splatí 3,75 % svojho podielu na upísanom základnom imaní ECB s účinnosťou od 1. januára 2019.
                  
               
                     (3)
                  
                  
                     Spojené kráľovstvo Veľkej Británie a Severného Írska (ďalej len „Spojené kráľovstvo“) oznámilo 29. marca 2017 svoj zámer vystúpiť z Európskej únie v súlade s článkom 50 Zmluvy o Európskej únii. Zmluva o Európskej únii a Zmluva o fungovaní Európskej únie sa prestanú vzťahovať na Spojené kráľovstvo odo dňa nasledujúceho po dni uvedenom v článku 1 ods. 1 rozhodnutia Európskej rady (EÚ) 2019/1810 (2). Vystúpením Spojeného kráľovstva z Európskej únie prestane byť Bank of England národnou centrálnou bankou členského štátu a tým aj Európskeho systému centrálnych bánk. Rozhodnutie Európskej centrálnej banky (EÚ) 2020/137 (ECB/2020/3) (3) ustanovuje úpravu kľúča na upisovanie základného imania ECB (ďalej len „kľúč základného imania“) v súlade s článkom 29.3 a článkom 29.4 štatútu ESCB a stanovuje s účinnosťou od 1. februára 2020 nové vážené podiely pridelené národným centrálnym bankám v upravenom kľúči základného imania (ďalej len „vážené podiely v kľúči základného imania“).
                  
               
                     (4)
                  
                  
                     Úprava kľúča základného imania ECB, ktorá je spôsobená tým, že Bank of England prestane byť národnou centrálnou bankou členského štátu, si vyžaduje prijatie nového rozhodnutia ECB, ktorým sa ku dňu začatia jeho uplatňovania zruší rozhodnutie (EÚ) 2019/48 (ECB/2018/32) a určí sa percento upísaného základného imania ECB, ktoré sú národné centrálne banky mimo eurozóny povinné splatiť s účinnosťou od 1. februára 2020,
                  
               PRIJALA TOTO ROZHODNUTIE:
         
            Článok 1
            Výška a forma upísaného a splateného základného imania
            Každá národná centrálna banka mimo eurozóny splatí 3,75 % svojho podielu na upísanom základnom imaní ECB s účinnosťou od 1. februára 2020. S prihliadnutím na nové vážené podiely v kľúči základného imania upravené v článku 2 rozhodnutia (EÚ) 2020/137 (ECB/2020/3), každá národná centrálna banka mimo eurozóny má upísaný a splatený podiel na základnom imaní v celkových výškach uvedených vedľa jej názvu v tejto tabuľke:
            
                        (v EUR)
                     
                  
                        Národná centrálna banka mimo eurozóny
                     
                     
                        Upísané základné imanie k 1. februáru 2020
                     
                     
                        Splatené základné imanie k 1. februáru 2020
                     
                  
                        Българска народна банка
                        (Bulharská národná banka)
                     
                     
                        106 431 469,51 
                     
                     
                        3 991 180,11 
                     
                  
                        Česká národní banka
                     
                     
                        203 445 182,87 
                     
                     
                        7 629 194,36 
                     
                  
                        Danmarks Nationalbank
                     
                     
                        190 422 699,36 
                     
                     
                        7 140 851,23 
                     
                  
                        Hrvatska narodna banka
                     
                     
                        71 390 921,62 
                     
                     
                        2 677 159,56 
                     
                  
                        Magyar Nemzeti Bank
                     
                     
                        167 657 709,49 
                     
                     
                        6 287 164,11 
                     
                  
                        Narodowy Bank Polski
                     
                     
                        653 126 801,54 
                     
                     
                        24 492 255,06 
                     
                  
                        Banca Naţională a României
                     
                     
                        306 228 624,99 
                     
                     
                        11 483 573,44 
                     
                  
                        Sveriges Riksbank
                     
                     
                        322 476 960,60 
                     
                     
                        12 092 886,02 
                     
                  
         
            Článok 2
            Úprava splateného základného imania
            
               1.   Vzhľadom na to, že všetky národné centrálne banky mimo eurozóny už splatili 3,75 % svojho podielu na upísanom základnom imaní ECB platného k 31. januáru 2020 podľa rozhodnutia (EÚ) 2019/48 (ECB/2018/32), každá nich podľa potreby prevedie dodatočnú sumu na ECB tak, aby sa dosiahli sumy uvedené v treťom stĺpci tabuľky v článku 1.
            
            
               2.   Všetky prevody podľa tohto článku sa uskutočňujú v súlade s rozhodnutím Európskej centrálnej banky (EÚ) 2020/139 (ECB/2020/5) (4).
            
         
         
            Článok 3
            Nadobudnutie účinnosti a zrušenie
            
               1.   Toto rozhodnutie nadobúda účinnosť 1. februára 2020.
            
            
               2.   Rozhodnutie (EÚ) 2019/48 (ECB/2018/32) sa zrušuje s účinnosťou od 1. februára 2020.
            
            
               3.   Odkazy na rozhodnutie (EÚ) 2019/48 (ECB/2018/32) sa považujú za odkazy na toto rozhodnutie.
            
         
         
            Vo Frankfurte nad Mohanom 22. januára 2020
            
               
                  Prezidentka ECB
               
               Christine LAGARDE
            
         
         
            (1)  Rozhodnutie Európskej centrálnej banky (EÚ) 2019/48 z 30. novembra 2018 o splatení základného imania Európskej centrálnej banky národnými centrálnymi bankami mimo eurozóny a o zrušení rozhodnutia ECB/2013/31 (ECB/2018/32) (Ú. v. EÚ L 9, 11.1.2019, s. 196).
         
            (2)  Rozhodnutie Európskej rady (EÚ) 2019/1810 prijaté po dohode so Spojeným kráľovstvom z 29. októbra 2019, ktorým sa predlžuje lehota podľa článku 50 ods. 3 Zmluvy o EÚ (Ú. v. EÚ L 278I, 30.10.2019, s. 1).
         
            (3)  Rozhodnutie Európskej centrálnej banky (EÚ) 2020/137 z 22. januára 2020 o percentuálnych podieloch národných centrálnych bánk v kľúči na upisovanie základného imania Európskej centrálnej banky a o zrušení rozhodnutia (EÚ) 2019/43 (ECB/2020/3) (pozri stranu 4 tohto úradného vestníka).
         
            (4)  Rozhodnutie Európskej centrálnej banky (EÚ) 2020/139 z 22. januára 2020 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania a o zrušení rozhodnutia (EÚ) 2019/45 (ECB/2020/5) (pozri stranu 9 tohto úradného vestníka).